Սառա Լուիզա Օբերհոլցեր

**Սառա Լուիզա Օբերհոլցեր** (*Sara Louisa Oberholtzer*, ծնյալ**Վիկերս** / *Vickers․* ), ամերիկացի հասարակական գործիչ, գրող և տնտեսագետ։

## Կենսագրություն
Սառա Լուիզա Օբերհոլցեր-Վիկերսը ծնվել է   քվակերների ընտանիքում։ Կրթություն է ստացել Friends գիշերօթիկ դպրոցում և Millersville Normal-ում, ինչպես նաև մասնավոր ուսուցիչների մոտ։ Որպես հասարակական գործիչ՝ նա, հավատարիմ մնալով  քվակերական ավանդույթներին, հանդես է եկել ընդդեմ ստրկության և հանուն կանանց իրավահավասարության, ինչպես նաև հանուն երեխաների ու երիտասարդների համընդհանուր կրթության ապահովման։ Սառան մասնակցել է Միացյալ Նահանգների մշակութային կյանքին, նամակագրություն ունեցել հայտնի գրողների, այդ թվում՝ Ջոն Գրինլիֆ Ուիթյերի և Հենրի Ուադսվորթ Լոնգֆելոյի հետ ։ 1862 թվականին նա ամուսնացել է ջրաղացպան Ջոն Օբերհոլցերի հետ ։ Ավելին, ամուսնու մասնագիտությունը հետք է թողել նրա գործունեության վրա ։ Նա մեծ ուշադրություն է հատկացրել դպրոցական խնայբանկերի համակարգի ստեղծմանը ։ Բացի այդ, մասնակցել է կանանց կազմակերպությունների ժողովներին, այդ  թվում՝ 1890 թվականին Վաշինգտոնում անցկացված Կանանց ազգային խորհրդին  և 1893 թվականին Չիկագոյում կայացած Կանանց համաշխարհային կոնգրեսին , ինչպես նաև 1903 թվականին Շվեյցարիայում՝ Ժնևում անցկացված կոնգրեսին ։

## Ստեղծագործություն
Սառա Լուիզա Օբերհոլցերը  հասարակական գործունեությանը զուգահեռ զբաղվել է  գրական աշխատանքով։ Հրատարակել է բանաստեղծական հինգ ժողովածու  և մեկ վեպ ։ Այդ ժողովածուներն են՝ *Violet Lee and Other Poems* (1872), *«Come for Arbutus»* (1882), *«Hope’s Heart Bells, a story of Quaker life*» (1884), *«Daisies of Verse»* (1886 թ.) և *«Souvenirs of Occasions»* (1892) չափածո գրքերը ։ Նրա մի ամբողջ շարք բանաստեղծությունների խոսքերով երգեր են գրվել, և դրանք ներառվել են բազմաթիվ հրատարակությունների արժանացած երգարաններում  ։ Սառա Լուիզա Օբերհոլցերը նախընտրում էր տաղաչափական պարզ ձևերը, ինչպիսիք են դիսթիխները, որոնք օգտագործել է *Daisies of verse ժողովածուում զետեղված* *«Մարդկային հանելուկը»* բանաստեղծության մեջ, տերցետը, որը կիրառել է *Violet Lee, and Other Poems* ժողովածուի *«Մարտ»* բանաստեղծության մեջ։ Երբեմն, սակայն, նա գործածել է ավելի էլիտար բանաստեղծական ձևաչափեր, ինչպես, օրինակ «*Lines*» բանաստեղծության մեջ յոթնաոտնյա յամբական ձևը *:*  Որոշ դեպքերում կիրառել է նա բաղաձայնույթ՝ ալիտերացիա, ինչպես, օրինակ, *Violet Lee, and Other Poems* հատորյակի **«''By the Sea /***  *'Ծովի** ''մոտ»'' բանաստեղծության հետևյալ տողերում․I **s**it by the **s**ea, and it **s**eems to me/The waves **s**tay out **s**o long;/I **s**it by the **s**ea, and I **s**eem to **s**ee/Their crests grow firm and **s*'trong։ Օբերհոլցերի ամենահայտնի բանաստեղծություններից է *Come for Arbutus* -ը։ Հուզիչ է նաև էլեգիան՝ նվիրված Բրուքլինի թատրոնի հրդեհի երկու հարյուր յոթանասունմեկ զոհերին ( *In Memory of the Two Hundred and Seventy-One. Burned in Brooklyn Theatre, December 5, 1876* )։ Հեղինակի էմանսիպացիոն հայացքներն արտահայտված են *Woman's sphere* պոեմում, որը կարելի է վերանվանել *Woman's Vocation'' .

: And is it woman's sphere, indeed!
: To wash and stew, to cook and knead,
: To ever hungry people feed,
: To sow and gather garden-seed,
: And never know a single need
: Above a family's endless greed?

: Եվ սա է իսկապես կնոջ ոլորտը․
: Լվալ և շոգեխաշել, եփել և հունցել,
: Սոված մարդկանց կերակրել,
: Սերմ ցանել և բերք հավաքել,
: Սեփական ամեն մի կարիք անտեսել՝
: Ընտանիքի անվերջ կարիքները բավարարելու համար՞:

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:1841 ծնունդներ
Կատեգորիա:1930 մահեր
Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի հասարակական գործիչներ